Kommissionens forordning (EØF) nr. 3565/88

af 16. november 1988

om tarifering af visse varer i Den Kombinerede Nomenklatur

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif [1], senest ændret ved forordning (EØF) nr. 1315/88 [2], særlig artikel 9, og

ud fra følgende betragtninger:

For at sikre en ensartet anvendelse af Den Kombinerede Nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer;

forordning (EØF) nr. 2658/87 har fastsat almindelige tari-feringsbestemmelser vedrørende Den Kombinerede Nomenklatur; disse bestemmelser gælder også for enhver anden nomenklatur, hvori denne er gengivet, også delvis eller eventuelt med tilføjelse af underopdelinger, og som er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer;

ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes under de i kolonne 2 nævnte KN-koder i henhold til de begrundelser, der er anført i kolonne 3 ;

Nomenklaturudvalget har ikke afgivet udtalelse inden for den af formanden fastsatte frist —

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i Den Kombinerede Nomenklatur under de i kolonne 2 i skemaet nævnte KN-koder.

Artikel 2

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. november 1988.

På Kommissionens vegne

Cockfield

Næstformand

[1] EFT nr. L 256 af 7. 9. 1987, s. 1.

[2] EFT nr. L 123 af 17. 5. 1988, s. 2.

--------------------------------------------------

BILAG

Varebeskrivelse | Tarifering (KN-kode | Begrundelse |

(1) | (2) | (3) |

1.Tyggegummi sammensat af nikotin bundet til ionbytteresin (2 mg nikotin pr. stykke tyggegummi), glycerol, syntetisk polymer, d-glycitol (sorbitol), NA2CO3, NAHCO3 såvel som aromastoffer, der hovedsageligt skal stimulere smagen af tobaksrøg, til brug for personer, der ønsker at holde op med at ryge | 21069091 | Tarifering i henhold til Almindelig Tariferingsbestemmelse 1 og 6 vedrørende Det Kombinerede System, såvel som bestemmelsen til KN-kode 2106, 210690 og 21069091. Da produktet, der ikke indeholder sukker, ikke falder under KN-kode 170140 (se også forklarende note til Harmoniserede System pos. 2106, B, 9) |

2.Mometasonfuroat (INN) | 29372990 | Tariferingen i henhold til Almindelig Tariferingsbestemmelse 1 og 6 vedrørende Det Kombinerede System, samt underposi-tionsbestemmelsen til kap. 29 og beskrivelsen til KN-kode 293729 og 29372990. Det drejer sig ikke om et halogenderivat af et binyrebark-hormon hørende under KN-kode 29372200, men om et halogeneret derivat af et sådant |

3.Selvklæbende plastfolie med på den ene side et akrylisk klæbemiddel indeholdende 4 mg trini-tratglycerol pr. cm2, i ruller, beskyttet af en aftagelig plastfilm.Dette produkt anvendes til hjertepatienter (kontinuerlig absorbtion af trinitratglycerol igennem huden) | 30051000 | Tarifering i henhold til Almindelig Tariferingsbestemmelse 1 og 6 vedrørende Det Kombinerede System, samt beskrivelserne til KN-kode 3005 og 30051000 |

--------------------------------------------------